Reparation af skader på MicroCement

Fri, 21 Nov 2025 14:10:18 +0200

Kan MicroCement repareres? Ja – mindre skader, såsom små hak eller overfladiske ridser, kan ofte udbedres med et fint og pænt resultat. Men det er vigtigt at understrege, at en reparation aldrig bliver helt usynlig, og der vil næsten altid opstå en lille farve- eller strukturforskel i forhold til resten af overfladen – især på ensartede, store flader. Sådan reparerer du små skader: Dup en smule MicroCement (samme farve) ned i hullet eller ridsen. Lad det tørre helt. Slib let i hånden med fint sandpapir (korn 180–220), til overfladen er plan og jævn. Fjern alt støv, og påfør MicroCoat forsigtigt i det reparerede område – gerne i to tynde lag. ✔ Egner sig kun til små udbedringer ✘ Kan ikke skjules 100% – mindre forskelle i farve og glans må forventes Ved større skader – hvad gør man så? Ved større skader, fx revner, dybe hak eller afskalninger, kan man ikke blot lappe lokalt. Her skal der i stedet foretages en omslibning og genopbygning af hele fladen: Matter hele fladen med sandpapir (f.eks. korn 80–120). Påfør ét nyt lag Standard MicroCement. Derefter påføres ét lag Soft MicroCement. Til sidst afsluttes med 2–3 lag MicroCoat i ønsket glans. 🛠 Dette kræver erfaring og anbefales udført af en fagperson eller professionel udførende. Har du spørgsmål til reparation eller genopbygning? Ring til os på 89 80 03 03 eller skriv til info@urbanhald.dk – vi rådgiver dig gerne.

Pris: 0,00 DKK